Diari Oficial de la Generalitat Valenciana


Sumari del DOGV 7215, del 17-02-2014 (2014/1314)

DECRET 28/2014, de 14 de febrer, del Consell, pel qual s'autoritza la implantació d'ensenyaments universitaris oficials de doctorat en la Universitat CEU Cardenal Herrera.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7215

Data del DOGV
:   17-02-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/1314


Data del document
:   14-02-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 28/2014, de 14 de febrer, del Consell, pel qual s'autoritza la implantació d'ensenyaments universitaris oficials de doctorat en la Universitat CEU Cardenal Herrera. [2014/1314]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estes ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
La Universitat CEU Cardenal Herrera ha sol·licitat autorització per a impartir, a partir del curs 2013-2014, els ensenyaments universitaris oficials de doctorat que figuren en l'annex d'este decret.  
  
Consta en l'expedient l'informe del Consell Social de la Universitat CEU Cardenal Herrera i la proposta del Consell de Govern.  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés l'esmentat informe, amb resultat favorable.  
El Consell d'Universitats ha verificat el pla d'estudis dels ensenyaments universitaris oficials de doctorat que figuren en l'annex del present decret.  
Per tot això, vist l'article 10.1 del Reial Decret 99/2011, de 28 de gener, pel qual es regula els ensenyaments oficials de doctorat; els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 14 de febrer de 2014,  
  
  
DECRETE  
  
Article 1. Autorització d'ensenyaments  
S'autoritza la Universitat CEU Cardenal Herrera per a implantar, en el curs 2013-2014, els ensenyaments universitaris oficials de doctorat que figuren en l'annex del present decret.  
  
Article 2. Inscripció en el registre i els seus efectes  
S'informarà el Ministeri d'Educació, Cultura i Esport sobre la present autorització, a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'Octubre, pel qual s'establix l'ordenació dels ensenyaments universitaris oficials.  
  
  
Article 3. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.   
  
  
  
DISPOSICIONS ADDICIONALS  
  
Primera. Limitació del gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat CEU Cardenal Herrera.   
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa el present decret.  
  
  
DISPOSICIÓ FINAL  
  
Única. Eficàcia  
Este decret tindrà efectes a partir del dia següent de ser publicat en el Diari Oficial de la Comunitat Valenciana.  
  
Valencia, 14 de febrer de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
  
1. Programa de doctorat en Comunicació Social, per la Universitat CEU Cardenal Herrera, la Universitat San Pablo-CEU i la Universitat Abat Oliba-CEU.  
2. Programa de doctorat en Ciència i Tecnologia de la Salut, per la Universitat CEU Cardenal Herrera i la Universitat San Pablo-CEU.   
3. Programa de doctorat en Medicina Translacional, per la Universitat CEU Cardenal Herrera, la Universitat San Pablo-CEU i la Universitat Abat Oliba-CEU.  
4. Programa de doctorat en Dret i Economia, per la Universitat CEU Cardenal Herrera, la Universitat San Pablo-CEU i la Universitat Abat Oliba-CEU.